**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „SMULKIOJO IR VIDUTINIO VERSLO KONKURENCINGUMO SKATINIMAS“ PRIEMONĖS NR. 03.3.1-LVPA-T-859 „COVID-19 PRODUKTAI“ ĮGYVENDINIMO PLANO IR KRITERIJŲ DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-07-30 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | UAB Polivektris | Norėjau pasidomėti, gal jau žinoma koks % bus kompensuojamas vienai įmonei?  Kiek suprantu LVPA-T-859 galės pasinaudoti 31 įmonė, ar teisingai?  Ar teisingai suprantu, kad įmonė, norinti pasinaudoti šiuo projektu turės investuoti savo lėšų 4mln eurų o likusią dalį galima bus gauti su šios priemonės pagalbą? Ar yra lubos kiek lėšų bus skiriama viena įmonei? Kada planuojama jau „paleisti“ šią priemonę? Nes kiek suprantu įgyvendinti ją reikės iki šių metų pabaigos? | Priemonės „COVID-19 produktai“ dokumentacija yra rengiama vadovaujantis 2020 m. kovo 19 d. Europos Komisijos komunikato „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2020 m. balandžio 3 d. Europos Komisijos komunikatu „Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos pakeitimas“ (toliau – Komunikatas), 3.8 skirsnį ir 1 ir 2 skyrių nuostatas. Komunikate yra numatyta, kad didžiausia galima projekto finansuojamoji dalis yra iki 80 proc. Priemonei numatoma skirti iki 31 mln. Eur, didžiausia projektui ir vienai įmonei galima skirti finansavimo lėšų suma yra 1 mln. Eur, tad ir įmonių skaičius įvertintas atitinkamai pagal numatytą finansavimą, o įmonės indėlis atitinkamai turės siekti iki 20 proc. Kvietimas teikti paraiškas numatomas III ketvirtyje, sutartys turės būti pasirašomos iki 2020 m. pabaigos, įgyvendinimo terminas nuo sutarties pasirašymo – 6 mėnesiai. |
|  | Mokslo, inovacijų ir technologijų agentūra | kuo remiantis buvo apskaičiuotas planuojamų finansuoti projektų skaičius? Ar buvo įvertinta, kad būtent tiek Lietuvos įmonių (ne mažiau nei 31), veikiančių ne trumpiau nei 1 metus, kuria kovai su Covid-19 ir panašiais virusais susijusius sprendimus?Numatytas reikalavimas „Pareiškėjai yra MVĮ, veikiančios ne trumpiau kaip vienerius metus ir kurios vidutinės pačios MVĮ pagamintos produkcijos metinės pajamos (įskaitant įmonių grupės pajamas) per pastaruosius 3 finansinius metus arba per laiką nuo MVĮ įregistravimo dienos (jeigu MVĮ vykdė veiklą mažiau nei 3 finansinius pastaruosius metus) yra ne mažesnės kaip 145 000 Eur (šimtas keturiasdešimt penki tūkstančiai eurų).“ Kelia abejonių ar tikrai tokių įmonių Lietuvoje yra daug ir nebus apribojantis reikalavimas?Nėra aišku, koks nuosavo indėlio reikalavimas bus prašomas ir kokia forma? Kokie minimalūs projektams keliami etapai TPL? Koks projektų finansavimo intensyvumas?Priemonės pagrindimas – „Geriausiai prisidedantys prie priemonės įgyvendinimo pareiškėjai bus atrenkami vadovaujantis projektų atrankos kriterijais.“ Kadangi planuojamas projektų atrankos būdas tęstinė projektų atranka – visi atitikę kriterijus projektai būtų tinkami finansuoti. Pagrindime nėra įvardintų kriterijų.Specialusis projektų atrankos kriterijus – „Projektas atitinka Lietuvos inovacijų plėtros 2014–2020 metų programos, patvirtintos Lietuvos Respublikos Vyriausybės 2013 m. gruodžio 18 d. nutarimu Nr. 1281 „Dėl Lietuvos inovacijų plėtros 2014–2020 metų programos patvirtinimo“ (toliau – Lietuvos inovacijų plėtros 2014–2020 metų programa), nuostatas“. Kiek laiko truks tęstinė projektų atranka? Paraiškos pateiktos nuo 2021 m. neatitiks šio kriterijaus. | * Projektų skaičius paskaičiuotas atitinkamai pagal priemonei skirtą sumą ir vienai įmonei galimą didžiausią finansavimo lėšų sumą. * Reikalavimas yra nustatytas atsižvelgiant į labai ribotą priemonės trukmę ir siekiant užtikrinti, kad pareiškėjai gebės kokybiškai ir greitai įgyvendinti projektą. * Šie reikalavimai bus nustatyti finansavimo sąlygų apraše ir turės atitikti Komunikato nuostatas (žr. atsakymą į UAB „Polivektris“ klausimus.) * Kriterijai buvo paskelbti viešam aptarimui kartu su priemonės įgyvendinimo planu ir priemonės pagrindimu.   Atkreipiame dėmesį, kad priemonės specialiuoju kriterijumi siūloma nustatyti, kad Projektas atitinka ne Lietuvos inovacijų plėtros 2014–2020 metų programos, bet [Investicijų skatinimo ir pramonės plėtros 2014-2020 metų programos](https://www.e-tar.lt/portal/lt/legalAct/89318200457911e483c6e89f9dba57fd/asr), patvirtintos Lietuvos Respublikos Vyriausybės 2014-09-17 nutarimu Nr. 986 „Dėl investicijų skatinimo ir pramonės plėtros 2014-2020 metų programos patvirtinimo“, nuostatas. Pagal Komunikatą sprendimai dėl finansavimo skyrimo turi būti priimti iki 2020 m. pabaigos, tad kvietimas galiotų 1-2 mėn. ir iki metų pabaigos projektai turi būti ir įvertinti. Pažymėtina, kad tęstinė atranka būtų vykdoma tik tuo atveju, jei bus atlikti tam būtini keitimai Projektų administravimo ir finansavimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316. |
|  | Lietuvos SVV Tarybos Valdyba  Lietuvos nacionalinio verslo konfederacija | COVID-19 MTEP tyrimai tiek COVID-19 produktai  turėtų užtekti 50 tūkst.  apyvartos. | Reikalavimas yra nustatytas atsižvelgiant į labai ribotą priemonės trukmę ir siekiant užtikrinti, kad pareiškėjai gebės kokybiškai ir greitai įgyvendinti projektą. |